ብዙሓት ሕልሚ ዝመስሉ ሕቶታት ረቢሾምኒ። ይፈልጦ እየ ዝብሎ በዓል ቤተይ፤ ብኸመይ ነዚ ተግባር ውዒልዎ ኣይተረዳኣንን፤ ክሳቐይ ጀሚረ። ኩሉ ዝነገረኒ ነገር ጥራሕ ኣሚነ ስቕ ክብል ስለዘይደለኹ፡ ንኩሉ ኢመይላቱ ክከታተል ጀሚረ። በዚ ድማ ካብቲ ቅድም ኢሉ ዝሓዞ ሆቴል ወፃኢ ካልእ ተወሳኺ ዝሓዞ ሆቴል ከምዘሎ ኣረጋጊፀ። ሓደ መዓልቲ፤ እናተዛወርና እንከለና "ብዛዕባኻ ኩሉ ነገር ዝፈልጥኩ ኣይመስለንን፡ ኩሉ ነገር ክፈልጥ እደሊ እየ" ኢለዮ። ናይ ሒሳብ ባንኪ ዝውውርን ኩሉ ኢመይልን ከምዝፍትሽ እውን ኣጠንቂቐዮ። ኩሉ ሓቂ ክፈልጥ ከምዝደሊ እውን ነጊረዮ። "ርግፀኛ ድኺ፤ ክሳብ ክንድዚ ካብ ሱር መሰረቱ ክትኸዲ ትደልዪ?" ኢሉኒ። ሱቕ ኢለ ክሰምዖ ደለኹ። ኣብ ልዕሊ ሓዳርና ይኸይድ እዩ ነይሩ። ካብዚ ብተወሳኺ ኣብ መዓልቲ ንሰዓታት ናይ ፆታዊ ርክብ ፊልሚታት ከምዝርእይ እውን ነጊሩኒ። በዚ ኣየብቅዐን፡ ናብ ወፃኢ ሃገር ክኸይድ እንከሎ፡ ናብ መዘናግዒ ክለባት፣ ፆታዊ ርክብ ናብ ዝረኣየሎም ኣብያተ ሲኒማ ከምዝኸደ ገሊፁለይ። እዚ ጉድ እዚ ንማንም ኣይተዛረብኩን። ሓደ ክልተ መሓዙተይ ስቕታ ከምዘብዛሕኹ ተዓዚበን ሓቲተናኒ "ስለዘይደቀስኩ እዩ፣ ደኺሙኒ፣ ወላዲተይ ደሓን የላን፣ ወይ ድማ ብትከተ-ፅግያት ስለዘጋጠመኒ" ኢለ ብምምኽናይ ኣሕሊፈዮ፡ እንታይ ከምዘጋጠመኒ ኣይነገርክወንን። ምንጪ ስእሊ, Karen Charmaine Chanakira ብጣዕሚ እየ ሓፊረ ነይረ። ንሰባት እንተነጊረዮም ብዛዕባይን ብዛዕባ ዳንን እንታይ ክሓስቡ ከምዝኽእሉ እንክሓስብ ድንጋፀ ይወረኒ። ሰባት ነዚ ሰሚዖም፡ ዘሕፍር ሓዳር ዝብሉና ይመሰለኒ። እዚ ጥራሕ ዘይኮነስ፤ ንዕኡ ፅቡቕቲ ስለዘይኮንኩሉ፣ መልክዐኛ ከምዘይኾንኩ ወይ ድማ ኣብ ፆታዊ ርክብ ዘየዕግቦ ገይሮም ክሓስቡኒ ከምዝኽእሉ ተሰሚዑኒ። ርእሰ እምነት ዝስመዓኒ ጓል ኣንስተይቲ እየ ነይረ። ኣብ ማእኸላይ ዕድመ ዝርከብን ክብደተይ ቁሩብ ውስኽ ዘበልኩን እየ። ዕድመይ ድፍእ ስለዘበልኩ፡ ዋላ እኳ ቆርበተይ እንተተሸብሸበ፡ ኣብዚ ዕድመይ እዚ ልሙድ እዩ ኢለ እየ ዝወስዶ ነይረ። ብድሕሪ እዚ ኩነታት ግን፡ 'ሜክኣፕ' ምግባር ጀሚረ፤ ብዝተኽኣለኒ መጠን ፀቢቐ ክረአይ ፈቲነ። ክብደት ሰብነተይ እውን ነክየ፤ ኣመጋግባይ ንከዐሪ እውን ነዊሕ ግዘ እዩ ወሲዱለይ። ሓድሽ ክዳውንቲ ዓዲገ፤ ፀጉረይ ኩሉ ግዘ ይምሸጥ፣ ኣብ ሰብነተይ ዝነበረ ምልክት ዕድመ ምድፋእ ማለት እውን ነቲ ዝተሸብሸበ ቆርበተይ ዘዐሪ ነገራት እውን ክጥቀም ጀሚረ። በዓል ቤተይ ፀገም ከም ዘለዎ ስለዝኣመንኩ ግን፡ ሓገዝ ከምዘድልዮ ሓሲበ፤ ካባይ'ውን እዩ ሓገዝ ዘድልዮ። ኣፍሪቃ፡ ምኽንሻብ ኣዋልድ ብብዝሒ ነክዩ ናብ ክሊኒክ ኣብ ዝኸድኩሉ እዋን ውሉፍ ፆታዊ ርክብ ከምዝኾነ ተነጊሩኒ። እቲ ቀዲመ ዝሓስቦ ዝነበርኩ እዩ... ሓሚሙ እዩ፡ ሕማም ወልፊ ፆታዊ ርክብ ኣለዎ። ስለዚ ንባዕለይ ከእምኖ ደለኹ፡ ነዚ ድማ ባዕለይ ከረጋግፆ ኣለኒ። ግና ውሽጠይ፡ "ዋላ ሓደ ነገር ክትገብሪ ኣይትኽእልን፡ እዚ ንዑ ልሙድ ተግባሩ እዩ" ይብለኒ። ንባዕሉ'ውን ውሉፍ ፆታዊ ርክብ ድዩ ወይስ ሕማቕ መንገዲ ስለዝመረፀ?...
